Návrh 

Komuniké

Návrh zákona č. 104/2004 Z. z. o spotrebnej dani z vína v znení neskorších predpisov bol vypracovaný iniciatívny návrh.
Hlavným dôvodom, ktorý viedol k vypracovaniu návrhu zákona bolo upresnenie niektorých ustanovení zákona o spotrebnej dani z vína, a to vzhľadom na poznatky z uplatňovania predmetného zákona v praxi, najmä:
-	upresnenie definícií týkajúcich sa podmienok oslobodenia od spotrebnej dane z vína,
-	upresnenie definície užívateľského podniku,
-	doplnenie povinnosti zaslať kópiu prvého dielu sprievodného dokumentu správcovi dane dodávateľa (odosielateľa) pred začatím prepravy,
-	upresnenie definície oprávneného príjemcu,
-	umožnenie prepravy vína z daňového skladu na daňovom území slovenskými zástupcami alebo ozbrojenými silami Slovenskej republiky,
-	upravenie evidencie colným úradom a colným riaditeľstvom v nadväznosti na nadobudnutie účinnosti Nariadenia Rady (ES) č. 2073/2004 zo 16. novembra 2004 o správnej spolupráci v oblasti spotrebných daní.